Esikuuikusse mahtusid veel Martin Parv (1:55:09,8) neljandana, Veloplusi rattur Peeter Tarvis (1:55:22,7) viiendana ja RR Siplased / Laada Cafe sõitja Mirko Põldma (1:55:23,2) kuuendana.

Markus Pajur tuli Rõugesse osalema Team Antslale hooaja üldvõidu toomiseks, kuid suuremat rõõmu pakkus talle isiklik saavutus. "Eks see tiimi tulemus oli kindlasti üks minu tänane põhiline eesmärk, aga arvan, et nad oleks ka ilma minuta võitnud. Kuna sõit oli väga raske, siis individuaalne tulemus on minu jaoks tähtsam ja toredam," tunnistas Pajur.

Bosch Eesti Maastikurattasarja 2018. aasta hooaja üldvõitja Greete Steinburg lõpetas kiireima naisena 20. Rõuge maastikurattamaratoni 24. kohal ajaga 2:09.26,3.

Rakke / Purustaja Naiskonna rattur lootis keerulisemat väljakutset. "Vihma oleks võinud tulla, see oleks sõidu raskemaks ja minu jaoks lõbusamaks teinud. Imestasin, et siin nii kuiv on." Hooaja üldvõidu kaitsmise üle tundis ta rõõmu: "Lootsin, et läheb hästi ja ilma tehniliste viperusteta. Õnnestuski kindla peale sõita. Kui kalender lubab, siis osalen järgmisel aastal jälle," ütles Steinburg.